Megtérni mihamarább - a királyi lakoma
Máshol ezt tanultuk:

Eliézer rabbi mondta: 

- Térj meg halálod előtt egy nappal.

A tanítványai kérdezték:

- Tudja-e bárki, hogy melyik napon fog meghalni? 

- Annál több ok van arra, hogy megtérjen, még ma - válaszolta - meghalhat akár holnap is, így aztán egész életét megtérten töltheti. Salamon is azt mondta bölcsességében: "Minden időben legyenek a te ruháid fehérek és az olaj ne hiányozzék a fejeden."

Johanán ben Zakkáj rabbi mondta:

- Ez hasonló ahhoz, mint mikor egy király lakomára hivatta meg szolgáit anélkül, hogy megmondta volna, mikorra. A bölcsebbek feldíszítették magukat, és összegyűltek a palota ajtajánál, mondván: "Hiányozhat-e bármi egy királyi palotában?" A balgábbak dolgozni mentek, mondván: "Lehet-e lakoma előkészületek nélkül?"

A király váratlanul rendelte be szolgáit magához - a bölcsebbek feldísztve léptek be, a balgábbak rendetlenül. A király örvendett a bölcsebbeknek, de mérges lett a balgábbakra:

Akik feldíszítették magukat - parancsolta - üljenek le,egyenek és igyanak!

Ám azok, akik nem díszítették fel magukat a lakomára,álljanak és nézzék! 

Meir rabbi veje mondta Meir rabbi nevében: Akkor ők is részvevőként nézhették. Mindketten ültek - az előbbi evő és az utóbbi éhező, az előbbi ivó és az utóbbi szomjazó. 

"Ezért szól így az Úr az Örökkévaló: Íme szolgáim enni fognak, ti pedig éheztek, íme szolgáim inni fognak, ti pedig szomjuhoztok, íme szolgáim örülni fognak, ti pedig megszégyenültök; íme szolgáim ujjongani fognak szívük vidámságától, ti pedig kiáltatok szívetek fájdalmától" 

Egy másik értelmezés szerint: "Minden időben legyenek a te ruháid fehérek" - ez a ruha szegélybojtjáról szól; "az olaj ne hiányozzék a fejeden"'' - a homlok-imaszíjról.

Jegyzetek 

Vallás
Talmud